ಭಾರತದಲ್ಲಿ ಐಫೋನ್‌ 15 ಮಾರಾಟ ಆರಂಭ, ಬೆಳಗ್ಗೆ 4 ರಿಂದ ಆಪಲ್‌ ಸ್ಟೋರ್‌ ಎದುರು ಕ್ಯೂ! 15 : ಆಪಲ್‌ ಭಾರತದಲ್ಲಿ ಐಫೋನ್‌ 15 ಮಾರಾಟವನ್ನು ಆರಂಭ ಮಾಡಿದೆ. ಹೊಸ ಮಾದರಿಯ ಐಫೋನ್‌ಗಾಗಿ ಗ್ರಾಹಕರು ಮುಂಬೈ ಮತ್ತು ದೆಹಲಿಯ ಆಪಲ್‌ ಸ್ಟೋರ್‌ಗಳಲ್ಲಿ ಬೆಳ್ಳಂಬೆಳಗ್ಗೆಯಿಂದಲೇ ಸರತಿ ಸಾಲಲ್ಲಿ ನಿಂತಿದ್ದಾರೆ. ನವದೆಹಲಿ (ಸೆ.22):ತನ್ನ ಹೊಸ ಮಾದರಿಯ ಐಫೋನ್‌ ಸರಣಿಯನ್ನು ಪ್ರಕಟಿಸಿದ ಆಪಲ್‌, ಶುಕ್ರವವಾರದಿಂದ ಅಧಿಕೃತವಾಗಿ ಈ ಫೋನ್‌ಗಳ ಮಾರಾಟವನ್ನು ಆರಂಭಿಸಿದೆ. ಮಾರಾಟದ ಮೊದಲ ದಿನದಂದು ಐಫೋನ್‌ ಖರೀದಿ ಮಾಡಲು ಗ್ರಾಹಕರು ಬಹಳ ಉತ್ಸುಕರಾಗಿದ್ದರು. ಐಫೋನ್‌ 15 ಮೊದಲ ದಿನವೇ ನಮ್ಮದಾಗಬೇಕು ಎನ್ನುವ ಬಯಕೆಯಲ್ಲಿದ್ದ ಸಾವಿರಾರು ಗ್ರಾಹಕರು ಆಪಲ್‌ ಸ್ಟೋರ್‌ಗಳ ಎದುರು ಸರತಿ ಸಾಲಿನಲ್ಲಿ ನಿಂತಿದ್ದರು. ಆ ಮೂಲಕ ಹೊಸ ಫೋನ್‌ನ ವೈಶಿಷ್ಟ್ಯಗಳನ್ನು ಅನುಭವಿಸಿದ ಮೊದಲಿಗರು ನಾವೇ ಆಗಬೇಕು ಎನ್ನುವ ಹಂಬಲ ಅವರಲ್ಲಿತ್ತು. ಸೆಪ್ಟೆಂಬರ್‌ 15 ರಿಂದಲೇ ಹೊಸ ಮಾದರಿಯ ಐಫೋನ್‌ಗಳ ಪ್ರಿ ಆರ್ಡರ್‌ ಆರಂಭವಾಗಿದ್ದರೂ, ಆರ್ಡರ್‌ ಮಾಡಿದ ಫೋನ್‌ಗಳ ಡೆಲಿವರಿ ಹಾಗೂ ಆಪಲ್‌ ಸ್ಟೋರ್‌ಗಳಲ್ಲಿ ಮಾರಾಟ ಶುಕ್ರವಾರ ಬೆಳಗಿನಿಂದ ಆರಂಭವಾಯಿತು. ಇದೇ ಮೊದಲ ಬಾರಿಗೆ ಐಫೋನ್‌ 15 ಬಿಡುಗಡೆಯಾಗಿ, ಜಾಗತಿಕವಾಗಿ ಮಾರಾಟ ಆರಂಭಿಸಿದ ತಕ್ಷಣವೇ ಭಾರತದಲ್ಲೂ ಮಾರಾಟ ಆರಂಭವಾಗಿದೆ. ಇದಕ್ಕೂ ಮುನ್ನ ಐಫೋನ್‌ ಬಿಡುಗಡೆಯಾಗಿ ಕೆಲ ತಿಂಗಳುಗಳ ನಂತರ ಭಾರತದಲ್ಲಿ ಬಿಡುಗಡೆಯಾಗುತ್ತಿತ್ತು. ಮುಂಬೈನ ಬಿಕೆಸಿ ಮತ್ತು ನವದೆಹಲಿಯ ಸಾಕೇತ್‌ನಲ್ಲಿರುವ ಆಪಲ್ ಸ್ಟೋರ್‌ಗಳು ಮುಂಜಾನೆಯಿಂದಲೇ ಉದ್ದನೆಯ ಸರತಿ ಸಾಲುಗಳನ್ನು ಕಂಡವು, ಮಳಿಗೆಗಳು ತೆರೆಯುವ ಮೊದಲೇ ಜನರು ಹೆಚ್ಚಿನ ಸಂಖ್ಯೆಯಲ್ಲಿ ಜಮಾಯಿಸಿದ್ದರು. ನವದೆಹಲಿಯ ಸಾಕೇತ್‌ನ ಸೆಲೆಕ್ಟ್ ಸಿಟಿವಾಕ್ ಮಾಲ್‌ನಲ್ಲಿನ ಆಪಲ್ ಸ್ಟೋರ್‌ನಲ್ಲಿ ಮೊದಲ ಗ್ರಾಹಕ ರಾಹುಲ್ ಈ ಬಗ್ಗೆ ಮಾತನಾಡಿದ್ದಾರೆ, ಐಫೋನ್ 15 ಪ್ರೊ ಮ್ಯಾಕ್ಸ್ ಅನ್ನು ಖರೀದಿಗಾಗಿ ಸರದಿಯಾಗಿ ಕಾಯುತ್ತಿದ್ದೇನೆ ಎಂದು ಹೇಳಿದರು. "ನಾನು ಮುಂಜಾನೆ 4 ಗಂಟೆಯಿಂದ ಸರದಿಯಲ್ಲಿದ್ದೆ ಮತ್ತು ನಂತರ ಫೋನ್ ಖರೀದಿಸಿದೆ. ನನ್ನ ಬಳಿ 13 ಮತ್ತು 14 ಇದೆ. 15 ಸರಣಿಯನ್ನು ಘೋಷಿಸಿದ ನಂತರ, ನಾನು 15 ಅನ್ನು ಪಡೆಯಲು ಬಯಸಿದ್ದೆ, ಅದು ಕೂಡ ಎಲ್ಲರ ಮುಂದೆ' ಎಂದು ತಿಳಿಸಿದ್ದಾರೆ.ಮತ್ತೊಬ್ಬ ಗ್ರಾಹಕ ಬೆಂಗಳೂರಿನ ವಿವೇಕ್, "... ನನ್ನ ಹೊಸ ಐಫೋನ್ 15 ಪ್ರೊ ಅನ್ನು ನಾನು ಪಡೆಯುತ್ತಿದ್ದೇನೆ ಎಂದು ನನಗೆ ಸಂತೋಷವಾಗಿದೆ. ನಾನು ತುಂಬಾ ಉತ್ಸುಕನಾಗಿದ್ದೇನೆ..." ಎಂದು ಹರ್ಷ ವ್ಯಕ್ತಪಡಿಸಿದರು. ಅಹಮದಾಬಾದ್‌ನ ಆನ್ ಎನ್ನುವ ವ್ಯಕ್ತಿ, "ನಿನ್ನೆ ವಿಮಾನದಲ್ಲಿ ಇಲ್ಲಿಗೆ ಬಂದು, ಬೆಳಿಗ್ಗೆ 6 ರಿಂದ ಸ್ಟೋರ್‌ನ ಎದುರಲ್ಲಿದ್ದೇನೆ. ನಾನು ಕೆಲವು ತಿಂಗಳ ಹಿಂದೆ ಈ ಸ್ಟೋರ್‌ ಆರಂಭವಾದಾಗಲೂ ಇಲ್ಲಿಗೆ ಬಂದಿದ್ದೆ. ಅಲ್ಲಿ ನಾನು ಟಿಮ್ ಕುಕ್‌ನನ್ನು ಭೇಟಿಯಾಗುವ ಅದೃಷ್ಟಶಾಲಿಯಾಗಿದ್ದೆ." ಎಂದಿದ್ದಾರೆ.ಐಫೋನ್‌ 15 ಬೆಲೆಯಲ್ಲಿ ಭಾರಿ ಡಿಸ್ಕೌಂಟ್‌:ಆಪಲ್‌ ಇಂಡಿಯಾ ಪ್ರಸ್ತುತ 15 ಮತ್ತು ಮೇಲೆ ₹ 6,000, 15 ಮತ್ತು 15 ನಲ್ಲಿ ₹ 5,000 ತತ್‌ಕ್ಷಣದ ರಿಯಾಯಿತಿಗಳನ್ನು ತಮ್ಮ ವೆಬ್‌ಸೈಟ್‌ನಲ್ಲಿ ಖರೀದಿಸಲು ಅರ್ಹವಾದ ಬ್ಯಾಂಕ್ ಕಾರ್ಡ್ ಅನ್ನು ಬಳಸುವಾಗ ನೀಡುತ್ತಿದೆ. • 15 ಬೆಲೆ ₹74,900 ಆಗಿದೆ. ಈ ಫೋನ್‌ನ ಮೂಲಬೆಲೆ 79,900 • 15 ₹84,900ಕ್ಕೆ ಲಭ್ಯವಿದೆ, ₹89,900 ಇದರ ಮೂಲ ಬೆಲೆಯಾಗಿದೆ • 15 ಬೆಲೆ ₹128,900 ಆಗಿದೆ. ಇದರ ಮೂಲಬೆಲೆ ₹1,34,900. • 15 ಅನ್ನು ₹153,900 ಗೆ ಖರೀದಿಸಬಹುದು, ಮೂಲ ಬೆಲೆ ₹159,900. ಗ್ರಾಹಕರು ಇಎಂಐ ಮಾಸಿಕ ಕಂತು ಯೋಜನೆಗಳಿಂದ ಆಯ್ಕೆ ಮಾಡಬಹುದು ಮತ್ತು ಆಯ್ದ ಬ್ಯಾಂಕ್‌ಗಳಿಂದ 3 ಅಥವಾ 6 ತಿಂಗಳುಗಳಲ್ಲಿ ಯಾವುದೇ ವೆಚ್ಚವಿಲ್ಲದ ಇಎಂಐ ಯೋಜನೆಗಳ ಆಯ್ಕೆಯನ್ನು ಸಹ ಪಡೆಯಬಹುದು. ಹೆಚ್ಚುವರಿಯಾಗಿ, ಗ್ರಾಹಕರು ತಮ್ಮ ಆಪಲ್ ಸಾಧನವನ್ನು ತಮ್ಮ ಪ್ರಸ್ತುತ ಸ್ಮಾರ್ಟ್‌ಫೋನ್‌ನೊಂದಿಗೆ ವಿನಿಮಯ ಮಾಡಿಕೊಳ್ಳುವ ಮೂಲಕ ಮತ್ತಷ್ಟು ರಿಯಾಯಿತಿಯನ್ನು ನೀಡುವ ಟ್ರೇಡ್-ಇನ್ ಸ್ಕೀಮ್ ಇದೆ. ಭಾರತಕ್ಕಿಂತ ಈ ದೇಶಗಳಲ್ಲೇ ಕಡಿಮೆ ಬೆಲೆಗೆ ಸಿಗುತ್ತೆ ಐಫೋನ್ 15: ಮೇಡ್‌ ಇನ್ ಇಂಡಿಯಾ ಆದ್ರೂ ಯಾಕಿಷ್ಟು ವ್ಯತ್ಯಾಸ ನೋಡಿ. ಆಪಲ್ ಪ್ರಾಥಮಿಕವಾಗಿ ಬಹುಪಾಲು ಐಫೋನ್ 15 ಯೂನಿಟ್‌ಗಳನ್ನು ಚೀನಾದಿಂದ ಮಾರಾಟ ಮಾಡುತ್ತದೆ, ಆದರೆ ವರದಿಗಳ ಪ್ರಕಾರ ಭಾರತದಲ್ಲಿ ನಿರ್ಮಿತ ಐಫೋನ್ 15 ಯುನಿಟ್‌ಗಳು ಅದೇ ದಿನ ಮಾರಾಟಕ್ಕೆ ಲಭ್ಯವಿರುತ್ತವೆ. ಆಪಲ್ 2017 ರಲ್ಲಿ ಐಫೋನ್ ಯೊಂದಿಗೆ ಭಾರತದಲ್ಲಿ ಐಫೋನ್ ಅಸೆಂಬ್ಲಿಯನ್ನು ಪ್ರಾರಂಭಿಸಿತು. ಆ್ಯಪಲ್‌ ಕಂಪನಿಯಿಂದ ಗಣೇಶ ಚತುರ್ಥಿ ಆಫರ್, ಐಫೋನ್ ಬೆಲೆಯಲ್ಲಿ ಭಾರಿ ಕಡಿತ! ಅಂದಿನಿಂದ ಆಪಲ್ ಭಾರತದಲ್ಲಿ ಐಫೋನ್‌ಗಳನ್ನು ಜೋಡಿಸುತ್ತಿದೆಯಾದರೂ, ಇದು ಸಾಮಾನ್ಯವಾಗಿ ಲಾಂಚ್‌ನ ನಂತರ ಕೆಲವು ವಾರಗಳು ಅಥವಾ ತಿಂಗಳುಗಳನ್ನು ತೆಗೆದುಕೊಳ್ಳುತ್ತದೆ. ಆದರೆ, ಈ ಬಾರಿ ಭಾರತದಲ್ಲಿ ಏಕಕಾಲದಲ್ಲಿ ಫ್ಲ್ಯಾಗ್‌ಶಿಪ್ ಐಫೋನ್ ಅನ್ನು ಒಟ್ಟುಗೂಡಿಸಿ ಮಾರಾಟ ಮಾಡಿದೆ. ಕ್ಯಾಲಿಫೋರ್ನಿಯಾದ ಕ್ಯುಪರ್ಟಿನೊದಲ್ಲಿ ಪ್ರಧಾನ ಕಛೇರಿ ಹೊಂದಿರುವ , ಕಳೆದ ತಿಂಗಳು ತಮಿಳುನಾಡು ರಾಜ್ಯದ ಫಾಕ್ಸ್‌ಕಾನ್ ಟೆಕ್ನಾಲಜಿ ಗ್ರೂಪ್‌ನ ಕಾರ್ಖಾನೆಯಲ್ಲಿ ಐಫೋನ್ 15 ಉತ್ಪಾದನೆಯನ್ನು ಪ್ರಾರಂಭಿಸಿತು.